
COMUNICAT DE PRESĂ

Luni, 27.04.2026
Ziua Internațională a Dansului, sărbătorită pe 29 aprilie 
la Cetatea Târgu Mureș

Centrul de Cultură, Artă și Agrement Târgu Mureș invită publicul miercuri, 29 aprilie 2026, între orele 15.00 – 22.00 la Amfiteatrul Borsos Tamás din Cetatea Medievală, pentru a celebra împreună Ziua Internațională a Dansului, printr-un eveniment dedicat mișcării, expresiei artistice și bucuriei de a dansa.

Cetatea Târgu Mureș devine un spațiu al ritmului, energiei și diversității culturale, reunind pe aceeași scenă trupe și școli de dans care vor oferi publicului demonstrații spectaculoase, de la dans contemporan, urban, până la tango sau dans pentru seniori.
Ziua Internațională a Dansului, celebrată anual pe 29 aprilie, este un prilej de a recunoaște dansul ca limbaj universal, capabil să unească oameni, generații și culturi. Prin acest eveniment, ne dorim să aducem comunitatea împreună și să transformăm Cetatea Medievală într-o adevărată sărbătoare a mișcării și artei.

Pe scenă vor evolua: BB Dance, Blessed Dance Studio, Dansul Bucuriei pentru Seniori / Szenior Örömtánc, Dudance by Csilla, First Dance Studio, Impro Tango, Kiki's Dance Lab, Killer Dance Studio, King Salsa, Master Dance Studio, Navarra Dance, Together Dance, Vibe Dance Studio.

Invităm publicul de toate vârstele să ni se alăture la Cetate, să celebrăm împreună dansul, talentul local și energia unei comunități care se exprimă prin artă.

Intrarea este liberă.
Alăturat se regăsește programul detaliat al evenimentului.
Vă așteptăm la Cetatea Medievală din Târgu Mureș pe 29 aprilie 2026, să dansăm împreună de Ziua Internațională a Dansului!

Program:

15:00 – Deschiderea oficială

15:30 - BB DANCE

15:42 - DANSUL BUCURIEI PENTRU SENIORI / SZENIOR ÖRÖMTÁNC
16:00 - DUDANCE BY CSILLA

16:22 - BLESSED DANCE STUDIO

16:35 - NAVARRA DANCE 

16:52 - FIRST DANCE STUDIO 

17:00 - TOGETHER DANCE 

17:30 - KIKI'S DANCE LAB 

18:05 - KING SALSA 

18:25 - KILLER DANCE 

18:40 - IMPRO TANGO 

18:55 - MASTER DANCE STUDIO

19:15 - NAVARRA DANCE

19:40 - VIBE DANCE STUDIO

Ziua Internațională a Dansului 2026

Data: 29 aprilie 2026, între orele 15.00 - 22.00

Locația: Cetatea Medievală din Târgu Mureș - Amfiteatrul Borsos Tamás
Organizator: Centrul de Cultură, Artă și Agrement Târgu Mureș, cu sprijinul Primăriei Municipiului Târgu Mureș

